LEHDISTÖTIEDOTE
Julkaisuvapaa heti

“PETRIE GOES RENAISSANCE”

Crossover-taitelijan Petri Petrien vahva uuden ajan alku, vai pitäisikö sanoa ajan millä ei vielä ole määritelmää. Näin varmaan tulisi tulkita, koska “PETRIE GOES RENAISSANCE” on jotain uutta, mitä serigrafiikan keinoin on toteutettu.

Petri Petrien uusi postmoderni sarja nostaa vanhan renessanssitaiteen osaksi jokapäiväistä elämäämme, kyse on modernisoidusta renessanssista. Vahvat vaikutteet renessanssitaiteen suurnimien kuten Michelangelon, Leonardo da Vincin, Albrecht Dürerin ja Raffaelin taiteesta ovat nähtävissä aihevalinnoissa.

Teosten ainutlaatuinen lopputulos saadaan monivaiheisella menetelmällä. “All’ antica“ -tyylillä Petri Petrie jäljittelee antiikkia ja jatkaa työstämällä puulevyjä “alla prima“ –tekniikalla suoraan ilman pohjamaalausta. Lopuksi motiivit käsinvedostetaan. Tulos on raikas ja moderni. 

Sarja esiteltiin ensi kerran Hollannin Art&Frame ammattimessuilla Apeldoornissa tammikuussa 2005. Ensiesittelyssä “PETRIE GOES RENAISSANCE” -sarja sai suuren huomion galleristien ja taidekauppiaiden keskuudessa.  Sarja huomioitiin laajalti myös saksalaisessa lehdistössä.

-Die Welt -sanomalehti mainitsi Art&Frame -messua käsittelevässä artikkelissaan sadoista esillä olevista taiteilijoista ainoastaan kaksi, ja toinen heistä oli Petri Petrie (Artikkeli kokonaisuudessaan www.petripetrie.com).
-Saksalaisen arvostetun taidelehden Art Profil:in päätoimittaja ja taidehistorian tohtori Helmut Orpel kirjoitti tuoreimassa Art Profil:ssa Petri Petriestä; ”PETRIE GOES RENAISSANCE” käsittelee renessanssin aikaisia monivivahteisia dekoraatioita ja työstää niitä moderniksi elämykseksi.” (Artikkeli kokonaisuudessaan www.petripetrie.com).

Petri Petrien puhuu teoksistaan yksiselitteisesti,  “Minun työni on yhdistää asioita ainutlaatuisella tavalla”.

 HYPERLINK http://www.petripetrie.com www.petripetrie.com 

PETRI PETRIE
Petri Petrie on tunnetuin suomalainen Crossover-taiteilija. Hän on elänyt, asunut ja työskennellyt jo vuosia Lemgossa lähellä Hannoveria, Luoteis-Saksassa. Siellä Petri Petriellä on pysyvä oma ateljee, galleria, grafiikan painopaja ja musiikkistudio. Saksaan Petri Petrie ajautui Staff-säätiön kutsumana.

Vuonna 1966 taiteilijaperheeseen syntynyt Petri Petrie on ehtinyt luoda monipuolisen ja menestyksekkään taiteilijauran. Hänen teoksiaan on ollut nähtävillä lähes sadassa näyttelyssä mm. Saksassa, Englannissa, USA:ssa ja Venäjällä.

Uran huippukohtia ovat olleet mm. vuosi1996, jolloin Petri Petrie pääsi näyttelyllään Venäjän taiteilijaliiton näyttelykeskukseen ensimmäisenä suomalaisena taiteilija sataan vuoteen. Huippukohtana voidaan pitää myös Petri Petrien Hannoverin EXPO2000 –maailmannäyttelyyn kuuluvaa projektia “Petrie meets Forum” Otto-Hahn-Zentrumissa Göttingissä. Unohtamatta osallistumisia useille kansainvälisille taidemessuille.

Petri Petrien erityisiin tunnusmerkkeihin kuuluvat jatkuva taiteellinen uudistuminen ja työskentely eri taiteenlajien parissa, kuten maalaustaiteen, valokuvauksen, grafiikan, kuvanveiston, videoinstallaation ja musiikin. Tästä syystä ei ole sattumaa, että Petri Petrie on ollut mukana toteuttamassa muotoilua ja yrityskuvaa kansainvälisille yrityksille kuten ABB, Mercedes Benz tai Finlandia Vodka.

“PETRIE GOES RENAISSANCE” ja muita Petri Petrien töitä osoitteessa  HYPERLINK http://www.petripetrie.com www.petripetrie.com. Samasta osoitteesta voi ladata kuvia Petri Petriestä ja töistä julkaistavaksi.

Petri Petrien töitä esillä Taide- ja antiikkimessuilla Helsingin Wanhassa satamassa 02.-03.04.2005, osastolla F/110. 

Olet tervetullut messuille! Ilmoita tulostasi sähköpostitse alla oleviin osoitteisiin, niin varmistamme sisäänpääsysi messuille.  Messuilla sinua odottaa “PETRIE GOES RENAISSANCE” –kalenteri.

Lisätietoja:
Pasi Myllymaa, mobil 050 511 4525,  HYPERLINK "mailto:pasi.myllymaa@welho.com" pasi.myllymaa@welho.com
Petri Petrie, mobil +49 179 488 7565,  HYPERLINK "mailto:mail@petripetrie.com" mail@petripetrie.com